1. **Disa nga qëllimet kryesore të Ligës Arabe dhe shtetet anëtare të saj?**

Qëllimet pse është krijuar liga arabe kanë qenë se ajo është krijuar për ta bashkërenditur aktivitetin politik te anëtarëve për ta ruajtur sovranitetin dhe pavarësinë e tyre për të përparuar në bashkëpunimin ekonomik social e kulturor, shëndetësor juridik etj, dhe shtetet anëtare të saj janë Egjipti, Iraku, Jordania, Arabia saudite, Libani, Algjeria, Jemeni jugor, Kuvajti etj.

1. **Cilat ishin mënyrat e përfundimit të ndërprerjes së anëtarësisë në OKB?**

Me nenin 6 të kartës së OKB-së është paraparë ndërprerja e vazhdimit të qenit anëtar të organizatës, ai anëtar i cili vazhdimisht shkel parimet e kartës së OKB-së.

1. **Kur u themelua NATO dhe sa anëtar ka në gjirin e saj?**

NATO është organizatë ushtarako politike qe është krijuar me 4 prill 1949 është organizatë e shteteve kapitaliste të Evropës dhe Amerikës veriore që është krijuar në periudhën e luftës së ftoftë dhe ndarjes së ashpër në dy sisteme antagoniste për të penguar rrezikun nga agresioni komunist siç deklaronin krijuesit ose për të penguar socializmin siç deklaronin autoret komunist dhe sot kjo organizatë ka në gjirin e saj 28 shtete anëtare.

1. **Dallimi dhe ngjashmëritë ndërmjet Organizatave Ndërkombëtare dhe Konferencave?**

Dallimi është se organizatat ndërkombëtare janë bashkësi shtetesh që kryejnë funksione politike ose administrative lidhur me çështjet e interesave të përbashkëta dhe vitale të shteteve dhe janë të konstituuara si trupa apo persona ndërkombëtar, Ndërsa konferencat janë tubime të përfaqësuesve të disa shteteve me qëllim të shqyrtimit të ndonjë çështje të zgjidhjes së konflikteve, të harmonizimit të interesave dhe arritjes së ndonjë marrëveshje në realizimin e qëllimeve të përbashkëta dhe pushojnë së ekzistuari pas realizimit të qëllimeve.

1. **Çka paraqet për ju Bashkimi Evropian dhe Këshilli i Evropës?**

Bashkimi evropian paraqet detyrën për të mbrojtur interesin e përbashkët të të gjitha shteteve anëtare të BE-së, ndërsa këshilli i Evropës është i detyruar të mblidhet dy herë në vit në qershor dhe në dhjetor për të trajtuar çështjet që kërkojnë zgjidhje të shpejt.

1. **Cilat konsiderohen se janë Organizata të para Ndërkombëtare?**

Në kohen e vjetër janë Liga Greke, në kohën e mesme Hanza dhe Pax Romana, dhe më vonë janë krijuar Organizata tjera siç janë Lidhja Telegrafike Ndërkombëtare viti 1865, Lidhja Postare Ndërkombëtare viti 1875, Byroja për masa dhe pesha në Paris viti 1875, Unioni Ndërkombëtar për mbrojtjen e Pronësisë industriale viti 1885, dhe byroja Ndërkombëtare për mbrojtjen e pronës letrare dhe artistike 1888.

1. **Si klasifikohen Organizatat Ndërkombëtare?**

Klasifikohen sipas shumë veprimeve:

* Në bazë të shtrirjes, klasifikohen në: Organizata regjionale dhe Organizata globale,
* Sipas fushëveprimit në Organizata të përgjithshme dhe të specializuara,
* Sipas anëtarëve në Organizata ndërshtetërore dhe jo qeveritare,
* Sipas kohëzgjatjes në Organizata të përkohshme dhe të përhershme, dhe
* Sipas autorizimeve ne Organizata rekomanduese, operative, mbishtetërore.

1. **Cilat janë elementet kryesore të Organizatave Ndërkombëtare?**

Janë: Karakteri ndërqeveritar me të cilën janë krijuar, përgjegjësia e gjer ndërkombëtare dhe veprimtaria e tyre në fusha të posaçme siç janë: ekonomike, sociale, kulturore, arsimore etj.

1. **Cilat ishin qëllimet e themelimit të Lidhjes së Kombeve?**

Qëllimet ishin të ruhet paqja dhe siguria ndërkombëtare mes shteteve anëtare të ndryshme, të zhvillohen marrëdhënie të mira ekonomike, politike, sociale midis kombeve dhe të bëhet bashkëpunim i ndërsjellë ndërkombëtar.

1. **Kur u themelua OKB-ja dhe çka kishte për qëllim?**

OKB – ja u themelua me 24.10.1945 në momentin e hyrjes në fuqi të paktit në San Francisko.  
Qëllimet e saj kanë qenë:

* Ti ruajmë brezat e ardhshme nga tmerret e luftës që dy herë gjatë një jete njeriu i ka shkaktuar njerëzimit vuajtje të papërshkrueshme,
* Të shpallin rishtas besimin në lirit dhe të drejtat themelore të njeriut në dinjitetin e njeriut,
* Të punojmë për përparim shoqëror dhe kushte të mira jetësore dhe liri të madhe,
* Të praktikojmë tolerancën të jetojmë në paqe me njeri – tjetrin në një frymë të fqinjësisë së mirë etj.

1. **Procedura e anëtarësimit në OKB?**

Shtetet që dëshirojnë të anëtarësohen në OKB duhet ti plotësojnë 4 kushte:

* Të jenë shtete paqe dashës,
* Ti pranojnë detyrimet që dalin nga karta,
* Të jenë të afta dhe të gatshme për ti përmbushur ato vendimin për pranim e merr asambleja e përgjithshme me 2/3 e votave në bazë të rekomandimit të Këshillit të Sigurimit ku nevojiten 9 vota të anëtarëve të Këshillit të sigurimit duke përfshirë aty edhe votën e të gjithë anëtarëve të përhershëm të tyre.

1. **Cilat janë funksionet e Këshillit të kujdestarisë?**
2. Të shqyrtoj raportet që ja parashtrojnë autoriteti drejtues, shteti kujdestar;
3. Të pranoj peticione dhe ti shqyrtoj ato duke u këshilluar me autoritetin e shtetit kujdestar;
4. Të bëjë vizita të kohëpaskohshme në territoret nën kujdestari në kohën kur merren vesh me pushtetin drejtues, dhe
5. Të ndërmarr aksione tjera në pajtim më rregullat e marrëveshjeve nën kujdestari.
6. **Cilat janë institucionet kryesore të Këshillit të Evropës?**

Ato janë:

* Komiteti i Ministrave,
* Asambleja Parlamentare e Këshillit të Evropës,
* Kongresi i Autoriteteve Rajonale dhe Lokale,
* Gjykata Evropiane e të Drejtave të Njeriut, dhe
* Sekretariati i Përgjithshëm.

1. **Cilat janë Objektivat e Këshillit të Evropës?**

Objektivat janë: Të drejtat e njeriut janë Objektiv kryesore e Këshillit të Evropës, pastaj vinë Demokracia, aspektet sociale të zhvillimit, të drejtat e qytetarit, kultura dhe natyra etj.

1. **Cilat janë organet kryesore të OSBE-së?**

OSBE ka dy lloj organesh:

* Organet vendimmarrëse dhe negociuese dhe
* Institucionet që ndjekin dhe zbatojnë vendimet politike.

Strukturat vendimmarrëse janë:

* Këshilli i përhershëm dhe
* Forumi për bashkëpunim në fushën e sigurisë.

Ndërsa institucionet që zbatojnë vendimet politike janë:

* Kryetari,
* Asambleja Parlamentare,
* Sekretariati,
* Zyra për institucione demokratike dhe të drejtat e njeriut,
* Sekretari i Përgjithshëm etj.

1. **ODIHR organ i kujt është dhe me çka merret?**

ODIHR është organ i OSBE-së dhe është institucion kryesor përgjegjës për promovimin e të drejtave të njeriut dhe demokracisë në hapësirën e OSBE-së kjo zyrë merret drejtpërsëdrejti edhe me monitorimin e zgjedhjeve në vendet problematike të OSBE-s.

ODIHR bazën e ka në Varshav dhe funksionon përmes 56 shteteve anëtare të OSBE – së ajo i ndihmon qeveritë me i mbajt zotimet e tyre si shtete pjesëmarrëse në OSBE në fushat e zgjedhjeve, të drejtave të njeriut, Demokracisë, Sundimit të ligjit, Tolerancën dhe jo diskriminimin.

1. **Çka nënkuptoni me ACQUIS COMMUNAUTAIRE në Bashkimin Evropian?**

*Acquis comunitauire* e quajtur shpesh edhe si EU ACQUIS përdoret si shkurtes ACQUIS që janë: legjislacionet, aktet juridike dhe vendimet e gjykatave të cilat e formojnë Ligjin e Unionit Evropian.

ACQUIRES është term Francez që d.m.th ajo çka është fituar, ndërsa COMMUNITAUIRE që nënkupton i ose e komunitetit, që përfundimisht d.m.th ajo çka është fituar në komunitet, kjo është përdorur gjatë procesit të zgjerimit të Bashkimit Evropian dhe ka qenë i ndarë në 31 kapituj për qëllim të negociatave, mes Bashkimit Evropian dhe shteteve të kandiduara për zgjerimin e Pestë që kanë qen 10 shtete dhe që janë bashku në vitin 2004 dhe Romania e Bullgaria në vitin 2007.

1. **Kur konsiderohet dita e themelimit të BE – së dhe sa anëtarë ka sot kjo Organizatë?**  
    Be – ja është një union po thuajse federal me 27 shtete anëtare të fokusuara tek integrimi ekonomik dhe bashkëpunimi politik dhe është themeluar më 9.5.1957.
2. **Cilat janë çështjet procedurale dhe cila është mënyra e votimit për to në Këshill të Sigurimit?**

Çështje procedurale konsiderohen:

* caktimi i vendit te mbledhjes se këshillit,
* rendit të ditës,
* rendit të ditës lidhur me zgjedhjen kryetarit,
* për pjesëmarrjen e ndonjë anëtari të ri në këshill,
* për zgjedhjen e gjyqtarëve të gjykatës ndërkombëtare të drejtësisë për vendosjen lidhur me këto çështje mjaftojnë shumica prej 9 votave.

1. **Cilat janë 4 qëllimet e kartës së OKB-së sipas nenit 1 të kartës?**
2. Të ruhet paqja dhe siguria ndërkombëtare
3. Të zhvillohen mes kombeve marrëdhënie miqësore të bazuara në respektimin e parimit të barazisë dhe të së drejtës së tyre për vetëvendosje.
4. Të realizohet bashkëpunim ndërkombëtar për zgjedhjen e problemeve ndërkombëtare me karakter ekonomik, shoqëror, intelektual, humanitar duke zhvilluar dhe duke krijuar respektimin e të drejtave dhe lirive themelore të njeriut pa kurrfarë dallimi, dhe
5. Të jenë qendra ku do të harmonizohen përpjekjet e të gjitha kombeve për sendërtimin e qëllimeve të përmendura.
6. **Çfarë organizate është OSBE – ja?**

OSBE është e përbërë nga 56 shtete anëtare nga Evropa, Azia Qendrore, Afrika.

OSBE është organizata më e madhe botërore për siguri rajonale, duke u shtrirë nga Vankuveri e deri në Vladivostok. kjo paraqet një forum për negociata politike dhe vendimmarrëse në fushat e hershme të paralajmërimit, parandalimit të konflikteve dhe menagjimit të krizave dhe rehabilitimit pas konflikteve.

1. **Cilat janë parimet e Kartës së OKB-së?**
2. Parimi i barazisë sovrane midis të gjitha shteteve anëtare,
3. Parimi i zgjedhjes së mosmarrëveshjeve ndërkombëtare me mjete paqësore,
4. Parimi i heqjes dorë nga përdorimi i forcës në marrëdhëniet ndërkombëtare ose të kërcënimit me forcë,
5. Parimi i mos ndërhyrjes në punët e brendshme.
6. Parimi i përmbushjes së detyrimeve me mirëbesim,
7. Parimi i dhënies së ndihmës së plotë organizatës në çdo veprim që merr,
8. Parimi se shtetet jo anëtare në çështjet e paqes e të sigurisë duhet të veprojnë në pajtim me kartën e dhënë
9. **Sipas traktatit të Mastrihtit cilat janë 3 shtyllat mbi të cilat ngrihet Bashkimi Evropian?**

Komuniteti Evropian i cili përbëhet prej 3 komuniteteve:

* komunitetit evropian,
* komuniteti evropian i qymyrit dhe çelikut, dhe
* euro atomi.

Shtylla e dytë politika e jashtme dhe e sigurisë së përbashkët në të cilën bëjnë pjesë:

* politika e jashtme,
* të drejtat e njeriut,
* demokracia,
* ruajtja e paqes etj. dhe pjesa më e madhe e këtyre vendimeve merren në kuadër të kësaj politike mes bashkëpunimit të shteteve megjithatë janë parashikuar një sërë instrumentesh të rijnë siç janë: Pozicionet e përbashkëta, masat dhe veprimet e përbashkëta dhe vendimet kundër. dhe

Shtylla e tretë bashkëpunimi policor dhe gjyqësor për çështjet penale, në të cilin hyjnë:

* trafikimi i drogës,
* kontrabanda e armëve,
* trafikimi i qenieve njerëzore,
* krimi i organizuar,
* mashtrimi,
* ryshfeti etj.

Ky bashkëpunim synon që shtetasve të shteteve anëtare të BE – së të ju ofroj liri, siguri dhe drejtësi duke luftuar bashkërisht krimin, racizmin dhe ksenofobin.

1. **Kush i zgjedh anëtarët e përkohshëm të këshillit të sigurimit?**

Anëtarët e përhershëm të këshillit të sigurimit i zgjedh asambleja e përgjithshme e Kombeve të Bashkuara për 2 vjet nga 5 çdo vit duke pasur parasysh kontributin e anëtarëve për ruajtjen e paqes dhe të sigurisë si dhe për qëllime të tjera të organizatës.  
 {Sipas marrëveshjes 5 vende u takojnë territoreve Afriko – Aziatike (3 Afrikane, 2 Aziatike). 2 vende u takojnë territoreve të Amerikës dhe ishujve të Karaibeve, 2 vendeve të Evropës Perëndimore dhe 1 vend Evropës Lindore.}

1. **Cila është struktura organizative e NATO-së?**

* Këshilli,
* Komuniteti i mbrojtjes,
* Sekretariati, dhe
* Komiteti ushtarak dhe komandat.

1. **Çka d.m.th pezullimi?**

Pezullimi është apo d.m.th ndalimi i ushtrimit të të drejtave dhe privilegjeve të ndonjë anëtari të organizatës në rast se ndaj atij anëtari është marr ndonjë masë parandaluese ose shtrënguese që është e përcaktuar ne nenin V.

1. **Cili është roli i UNESCO-s?**

UNESCO është institucion i specializuar i OKB – së që është krijuar me marrëveshje ndërqeveritare dhe është pajisur me instrumentet dhe me përgjegjësi të gjerë ndërkombëtare në fushën e arsimit shkencës dhe kulturës.

1. **Sa anëtar ka sot dhe cilat janë funksionet e Asamblesë së Përgjithshme?**

Ka 192 anëtar. Të diskutoj për të gjitha çështjet që hyjnë në kuadrin e kartës së OKB – së dhe që u referohen autorizimeve dhe të funksioneve të cilit do organ të paraparë me kartën e OKB – së, të vendos për pranimin përjashtimin ose pezullimin e të drejtave dhe privilegjeve të ndonjë anëtari të organizatës në bazë të rekomandimit të Këshillit Sigurimit.  
Të diskutoj për të gjitha çështjet që kanë të bëjnë me ruajtjen e paqes dhe sigurisë ndërkombëtare, të ja tërheq vërejtjen Këshillit të sigurimit për situata që mund të rrezikojnë paqen dhe sigurinë,të shqyrtoj dhe të aprovoj buxhetin e kombeve të bashkuara etj.

1. **Si merren vendimet në Asamblenë e përgjithshme të OKB-s?**

Vendimet merren me shumicën e thjesht që janë të pranishëm dhe që votojnë, mirëpo për çështje të rëndësishme merren me 2/3 e votave, çështje të rëndësishme konsiderohen:

* Rekomandimet në lidhje me ruajtjen e paqes dhe sigurisë ndërkombëtare,
* Pranimin e anëtarëve të rinjë në OKB,
* Pezullimi,
* Përjashtimin e ndonjë anëtari të vet,
* Çështjet buxhetore,
* Zgjedhjen e anëtarëve të përhershëm të Këshillit të Sigurimit dhe Këshillit Ekonomik e Social.

1. **Cilat funksione i ushtrojnë së bashku Asambleja e Përgjithshme e OKB – së dhe këshilli i sigurimit?**

* Pranimin ose përjashtimin e anëtarëve të vet,
* Pezullimin e të drejtave dhe privilegjeve të anëtarëve të vet,
* Emërimin e sekretariatit të Kombeve të Bashkuara,
* Zgjedhjen e gjyqtarëve të GJND-s, si dhe
* Ndryshimin e Kartës.

1. **Cilat kritere duhet plotësuar për tu themeluar një Organizatë Ndërkombëtare?**
2. Kur hyn në fuqi marrëveshja me të cilën është paraparë krijimi i organizatës, dhe
3. Kur themelohen organet e parashikuara me marrëveshje.
4. **Cilat janë shkaqet pse është lëshuar lidhja e kombeve?**
5. Shumë shtete e patën lëshuar lidhjen e kombeve për shkak të mospajtimit me politikën e saj,
6. Për shkak të politikës secioniste të shumë shteteve siç ishin: Amerika latine, Brazili.
7. Për shkak se shumë shtete e patën humbur të drejtën të jenë anëtar të organizatës për shkak se e patën humbur cilësinë e shtetit të pavarur siç ishte Shqipëria.
8. **Tërheqja nga OKB – ja?**

Raporti i Këshillit të konferencës së San Franciskos lejon mundësin e tërheqjes që çdo shtet anëtar të tërhiqet nga OKB-ja në raste të jashtëzakonshme, por duhet ti paraqet arsyet e tërheqjes të cilat duhet të jenë të atilla që arsyetojnë atë vendim.

1. **Cilat janë funksionet e Këshillit të BE – së?**

Përgjegjësia kryesore e këshillit të BE – së është të marr vendime për politikat dhe legjislacionet, të miratoj norma komunitare në bashkëpunim me parlamentin evropian,  
Koordinon politikat e përgjithshme ekonomike të shteteve anëtare të BE – së, lidh marrëveshje në emër të BE – së me shtete ose organizata tjera ndërkombëtare, aprovon buxhetin e BE – së në bashkëpunim me parlamentin evropian, zhvillon politikat e jashtme dhe të sigurisë së përbashkët të BE – së në bazë të direktivave të këshillit evropian etj. dhe funksionon në bazë të një strukture hierarkike. Në shkallën më të lart ndodhen ministrat, më poshtë është Coreper, dhe në fund janë komitete dhe grupe pune të ndryshme.

1. **Cila është përbërja apo konfigurimi i Këshillit të BE – së?**

Samiti i Seviljes e reduktoi numrin e llojeve të këshillit nga 16 në 9, e ata janë:

1. Çështjet e përgjithshme dhe marrëdhëniet me jashtë,
2. Çështjet ekonomike dhe financiare,
3. Drejtësia dhe punët e brendshme,
4. Punësimi, politika sociale, shëndeti dhe çështjet e konsumatorit,
5. Konkurrenca, tregtia e brendshme dhe industria,
6. Transporti, telekomunikacioni dhe energjia,
7. Bujqësia dhe peshkimi,
8. Mjedisi,
9. Edukimi, rinia dhe kultura
10. **Kush është organi më i lartë i Bashkimit Evropian?**

Organi më i lartë i bashkimit evropian është Këshilli Evropian, në këtë gemium përfaqësohet shefat e të gjitha qeverive, kryeministrat e të gjitha shteteve anëtare përveç këtyre edhe ministrat e punëve të jashtme të të gjitha shteteve si dhe presidenti i komisionit evropian, mirëpo presidenti i komisionit dhe ministrat e jashtëm s’kanë të drejtë vote, ky mban mbledhjet 4 herë në vit, zakonisht në Bruksel Këshilli Evropian nuk vendos ligje, por vetëm i jap direktivat udhëzimet të cilat duhet ti ndjek politika e përbashkët në kohën e ardhshme.

1. **Cilat janë funksionet e këshillit të sigurimit?**

Të formuloj planet për vendosjen e një sistemi për rregullimin e armatimit,

Mund të konstatoj ekzistimin e kërcënimit për paqen,

Të prishjes së paqes ose të ndonjë akti të agresionit, dhe

Të rekomandoj masat që duhen ndërmarr për ruajtjen e paqes,

Mund të rekomandoj ose të vendos lidhur me masat e përkohshme që duhen ndërmarr për të penguar keqësimin e gjendjes,  
Mund të vendos se çfarë masash duhen ndërmarr pa përfshirë përdorimin e forcave të armatosura etj.  
Vendimet në Këshillin e Sigurimit merren në shumicën e rasteve me shumicën e votave.

1. **Cila është struktura organizative e OKB – së?**

Në nenin 7 të kartës së kombeve të bashkuara janë të përcaktuara 6 organe te OKB – së, këto janë:

1. Asambleja e përgjithshme,
2. Këshilli i sigurimit,
3. Këshilli ekonomiko – social,
4. Këshilli i kujdestarisë,
5. Gjykata ndërkombëtare e drejtësisë,
6. Sekretariati.
7. **Çfarë organizate është NATO?**

NATO është organizatë ushtarako – politike e shteteve kapitaliste të Evropës dhe Amerikës veriore, që është krijuar në periudhën e luftës së ftohtë dhe të ndarjes së botës në dy sisteme antagoniste për të penguar rrezikun nga agresioni komunist siç deklaronin krijuesit ose për ta penguar përparimin e socializmit siç deklarojnë autorët komunist.

1. **Si zgjidhet sekretari i përgjithshëm i OKB – së?**

Sekretarin e përgjithshëm të OKB – së në bazë të rekomandimit të këshillit të sigurimit e zgjedh asambleja e përgjithshme.

1. **Çka paraqet politika e jashtme dhe e sigurisë e BE – së?**

Politika e jashtme dhe e sigurisë e BE – së paraqet:

1. Politika e jashtme;
2. Të drejtat e njeriut;
3. Demokracia;
4. Ndihma e huaj;
5. Politika evropiane e sigurisë dhe e mbrojtjes;
6. Grupet e luftimit të BE – së;
7. Forca evropiane e reagimit të shpejtë;
8. Ruajtja e paqes.
9. **Cilat janë Komitetet e Asamblesë së përgjithshme?**
10. Komiteti për çështje të sigurisë ndërkombëtare dhe të çarmatimit,
11. Komiteti special,
12. Komiteti për çështje ekonomike dhe financiare
13. Komiteti për çështje sociale, humanitare dhe kulturore,
14. Komiteti për çështje të shkolonizimit,
15. Komiteti për çështje administrative dhe buxhetore, dhe
16. Komiteti për çështje juridike.
17. **Çka janë institucionet e specializuara dhe çfarë karakteri organizativ kanë?**

Institucionet e specializuara që janë krijuar me marrëveshje ndërqeveritare dhe janë paisur sipas instrumenteve të tyre themelore me përgjegjësi të gjerë ndërkombëtare në fushat ekonomike, sociale, kulturore, arsimore dhe në fushat tjera që kanë lidhje me këto lidhen me kombet e bashkuara.

Të gjitha institucionet e specializuara kanë tri organe kryesore:

1. Organi më i lartë i institucioneve të specializuara emërohet si *Konferenca e përgjithshme*, *Këshilli i guvernatorëve, Asambleja ose Kuvendi dhe Kongresi.*
2. Organi ekzekutiv emërohet *Këshill*, *Këshilli drejtues, Këshilli ekzekutiv, Drejtorë ekzekutivë.*
3. Organi administrativ, *Sekretariati, Byroja ndërkombëtare dhe Byroja e përhershme.*
4. **Kush i përfaqëson qytetarët e Evropës në Bashkimin Evropian?**

Qytetarët e Evropës në Bashkimin Evropian i përfaqëson Parlamenti Evropian.

1. **Sa anëtar ka komisioni evropian?**

Komisioni evropian ka 27 anëtar, çdo shtet emëron nga një komisioner.

1. **Cila organizatë nuk është e specializuar?**

Agjencia Ndërkombëtare për energji atomike dhe Marrëveshja e përgjithshme për doganat dhe tregtinë, përmenden rregullisht në kuadër të agjencive tjera të specializuar, megjithëse nuk e kanë këtë status.

1. **Cilat kritere duhet ti plotësojë Kosova për integrim në BE?**

Kosova për tu integruar ne BE duhet ti plotësojë:

* Kriteret politike,
* Kriteret ekonomike, dhe
* Kriteret administrative.

1. **Sa anëtar i ka OKB – ja?**
2. 350
3. 190
4. **192**
5. 291
6. **Qëllimi i themelimit të OKB – së ka qenë:**
7. Pengimi i devalvimit të valutave në Shtetet e Bashkuara të Amerikës
8. Pengimi i luftës lindje – perëndim
9. **Parandalimi i luftës dhe sigurimi i paqes**
10. **Këshilli i sigurimit i OKB – së ka:**

51 anëtar

10 anëtar

**15 anëtar**

5 anëtar

1. **Cila është ndarja organizative e NATO – së dhe kush është organi superior brenda aleancës veri-atlantike?**

Organet kryesore të NATO – së janë: Këshilli, Komiteti i Mbrojtjes, Sekretariati i Përgjithshëm, Komiteti ushtarak dhe Komandot.

Organi superior brenda aleancës veri-atlantike është Këshilli i NATO – së.

1. **Cila është ndarja e organizatave ndërkombëtare sipas fushëveprimit të tyre?**

* Organizata të përgjithshme, dhe
* Organizata të specializuara.

1. Ç**ka kuptoni ju me termin organizatë ndërkombëtare?**

Me termin organizatë ndërkombëtare kuptojmë bashkësi shtetesh që kryejnë funksione politike ose administrative lidhur me çështjet e interesave të përbashkëta dhe vitale të shteteve, dhe që janë të konstituuara e të pranuara si persona ndërkombëtar.

1. **Cila organizatë njihet si paraardhësi i OBS – së dhe cilat janë arsyet e dështimit të kësaj organizate?**

Si paraardhës i OKB – së është Lidhja e Kombeve, shkatërrimi i Lidhjes së Kombeve qe pasojë e ndikimit të faktorëve të ndryshëm, në rend të parë, e politikës agresive të shteteve totalitare dhe e dobësisë, paaftësisë dhe përçarjes së shteteve demokratike që e bënë të paaftë për t’iu kundërvënë me sukses agresioneve, po edhe e papërsosshmërisë së statutit të Lidhjes së Kombeve si dhe qëndrimit të shteteve jashtë Lidhjes së Kombeve. Ajo pushoi së ekzistuari pas luftës së dytë botërore.

1. **Shtetet anëtare të BE – së:**
2. AUSTRIA
3. BELGJIKA
4. BRITANIA E MADHE
5. BULLGARIA
6. DANIMARKA
7. ESTONIA
8. FINLANDA
9. FRANCA
10. GJERNMANIA
11. GREQIA
12. HOLLANDA
13. HUNGARIA
14. IRLANDA
15. ITALIA
16. LETONIA
17. LITUANIA
18. LUKSEMBURGU
19. MALTA
20. POLONI
21. PORTUGALIA
22. QEKIA
23. QIPRO
24. RUMANIA
25. SLLOVAKIA
26. SLLOVENIA
27. SPANJA
28. SUEDIA